Olarmı (Aşıq Cəfər)
Ay bemürvət, ay beinsaf, ay zalım, 
Yaxşı dosta yalan satmaq olarmı? 
Bir yar ki, yolunda canından keçər 
Heç onu aldadıb atmaq olarmı?

Taleyi yatmışa heç vaxt kar olmaz,
Tərlan oylağında bil ki, sar olmaz. 
Nanəcibdən, bədəsildən yar olmaz, 
Ölüncə murada çatmaq olarmı?

Cəfərin taleyi dönməsin tərsə, 
Külək əsib yelkənini çevirsə,
İki könül bir-birini sevirsə,
Onun günahına batmaq olarmı?

Qoşmalar